1. **FELHÍVÁS**

**a KÖFOP-3.3.3-15-2016-00002 azonosító számú projekt keretében**

**külső szakértői szolgáltatások igénybevételére**

A KÖFOP-3.3.3-15-2016-00002 azonosító számú „*A pályázók és kedvezményezettek kapacitásainak támogatása a Duna Régió Stratégiával és az európai területi társulásokkal összefüggésben*” kiemelt projektünk megalapozását segítő, 2016 januárjában ETT körben végzett felmérésünk alapján igény mutatkozott külső szakértői szolgáltatások igénybevételére.

Ennek megfelelően a KÖFOP-3.3.3-15-2016-00002 azonosító számú projekt keretében lehetőség nyílt projektek előkészítése, valamint a projektvégrehajtás optimalizálása érdekében szakértői tevékenységek, illetve egyszeri szakértői szolgáltatások (pályázatírás, elemzések, tanulmányok) finanszírozására is.

Ezúton értesítünk Benneteket, hogy a külső szakértői szolgáltatások igénybevételére vonatkozó **megalapozott és alátámasztott igényeiteket (a csatolt adatlapot kitöltve) 2017. május 19-ig** küldhetitek meg részünkre.

Az igények alátámasztása:

Felhívjuk figyelmeteket, hogy a KÖFOP-3.3.3-15-2016-00002 azonosító számú projektcélja, hogy a 2014-2020-as időszakban megvalósuljon a magyar székhelyű ETT-k, illetve Szerbia viszonylatában a területi együttműködés egyéb intézményesített jogi formáit működtető intézményi és területi szereplők felkészítése (kapacitásfejlesztése) annak érdekében, hogy minél eredményesebb legyen az európai uniós alapokból (ESZA, ERFA, KA[[1]](#footnote-1)) támogatott fejlesztések (projektek) előkészítése és végrehajtása.Ezáltal segítsük növelni az elnyert EU-s támogatások nagyságát, illetve az így végrehajtott projektek mennyiségét, továbbá megerősíteni a projektek uniós szakpolitikai illeszkedését.

Mindezeket szem előtt tartva a jelen – külső szakértői szolgáltatások igénybevételét célzó – felhívás keretében a kapacitásfejlesztés támogatása elsősorban a kedvezményezettek EU-s pályázatainak előkészítését, megalapozását, valamint azok megfelelő végrehajtásának támogatását jelenti a szükséges külső szakértői segítség bevonásával.

Így a **támogatható tevékenységek** közé tartozik különösen:

* EU-s (ESZA, ERFA, KA) pályázatírás, pályázatok előkészítése;
* Külső szakértői tanácsadás az EU-s (ESZA, ERFA, KA) támogatásokra való pályázással kapcsolatos területeken;
* Projekt-előkészítő tanulmányok, megvalósíthatósági tanulmányok és költség-haszon elemzések készítése gazdaságfejlesztés, turizmus, infrastruktúrafejlesztés, kerékpárutak, vállalkozásfejlesztés témakörökben – kapcsolódóan az EU-s forrást célzó pályázatokhoz;
* Műszaki tanulmányok, műszaki tervezési (mérnöki) munkák elvégzése EU-s pályázatokhoz kapcsolódóan (pl. kerékpárutak);
* Mintaprojektek kidolgozása;
* EU-s forrásokra történő pályázást megalapozó felmérések, adatbázisok, kutatások készítése;
* Stratégiai dokumentumok, akciótervek kidolgozása EU-s pályázati forrás lehetőségek feltérképezésével (forrástérkép) és beazonosításával;
* Projektmenedzsment szolgáltatások;
* Projektvégrehajtás során felmerülő technikai, pénzügyi, szakmai segítségnyújtás.

Kérjük, mindezeket vegyétek figyelembe az igények beküldésekor, mivel a fenti feltételeknek való megfelelés a támogathatóság egyik alapvető kritériuma.

A Külgazdasági és Külügyminisztérium (KKM) egyúttal fenntartja a jogot, hogy a beérkezett igényekről a KÖFOP projekt céljaival és elszámolhatóságával összhangban saját hatáskörben döntsön, továbbá mi biztosítjuk – az igények jóváhagyását követően – a közbeszerzési keret-megállapodásunk keretében a megfelelő szolgáltató/külső szakértő beszerzését is.

Egyéb szempontok:

Felhívjuk egyúttal arra is a figyelmet, hogy a költségek kettős finanszírozása kizárt. Ez azt jelenti, hogy amennyiben a KKM működési pályázatán nyertetek ilyen jellegű tevékenységre támogatást, vagy leendő EU-s projekt keretében kívánnátok ezeket a költségeket elszámolni, akkor azok minden esetben csak egyszer, egy pénzügyi forrásból elszámolhatók.

További kiírásokra a beérkező pályázatok minőségétől és értékétől függően lehet számítani.

Sikeres pályázást kívánunk!

1. ESZA: Európai Szociális Alap; ERFA: Európai Regionális Fejlesztési Alap; KA: Kohéziós Alap [↑](#footnote-ref-1)